**ANUNȚ**

**Programul de Internship al**

**Consiliului Județean Vrancea**

**2025**

**Despre Consiliul Județean Vrancea**

Consiliul Județean Vrancea este autoritatea administrației publice locale constituită la nivel județean pentru coordonarea activității consiliilor comunale, orășenești și municipale, în vederea realizării serviciilor publice de interes județean.

Consiliul Județean Vrancea se organizează și funcționează în temeiul principiilor descentralizării, autonomiei județene, principiul consultării cetățenilor în soluționarea problemelor de interes județean deosebit; principiul eligibilității autorităților administrației publice județene; principiul cooperării; principiul responsabilității; principiul constrângerii bugetare.

Consiliul Județean Vrancea este ales și funcționează în condițiile actelor normative în vigoare.

Consiliul Județean Vrancea este compus din consilieri județeni aleși prin vot universal, egal, direct, secret și liber exprimat, în conformitate cu legislația în vigoare.

**Despre Programul de Internship**

Consiliul Judeţean Vrancea își propune realizarea unui program de internship ce are ca scop, atragerea unui număr de ***șase*** tineri doritori să învețe din experiența de a lucra în cadrul instituției, dar care, la rândul lor, să aibă șansa de a veni cu idei proprii de implementat.

Durata timpului de muncă pentru un intern, care desfășoară activitatea în baza contractului de internship, este de **30 de ore pe săptămână, 6 ore pe zi.**

Indemnizația pentru programul de internship va fi în cuantum de 50% din salariul de bază minim brut pe țară garantat în plată și se acordă proporțional cu numărul de ore de activitate desfășurată.

Indemnizația de internship este supusă prevederilor art. 61 lit. b) şi art. 76 alin. (2) lit. s) din Legea nr. 227/2015 privind Codul fiscal, cu modificările şi completările ulterioare.

**Criterii de eligibilitate**

Candidații la Programul de Internship al Consiliului Județean Vrancea trebuie să întrunească cumulativ următoarele criterii de eligibilitate:

1. au împlinit vârsta de 20 de ani, dar nu au mai mult de 30 de ani la data înscrierii în program;
2. au domiciliul/rezidența în județul Vrancea, România;
3. nu sunt activi pe piața muncii;
4. sunt studenți/masteranzi sau absolvenți de studii universitare și dețin diplomă de licență sau echivalentă;
5. studii sau pregătire corespunzătoare în domeniul de internship ales;
6. utilizează, cel puțin la nivel mediu, softurile de procesare text, calcul tabelar și prezentări, precum și instrumentele de navigare pe internet;
7. au o stare de sănătate adecvată postului pentru care candidează.

**Documente dosar de candidatură**

Documentele necesare pentru înscrierea candidaților în programul de internship sunt

următoarele:

1. formularul tip de înscriere, disponibil online pe site-ul instituției;
2. copie CI;
3. adeverința de la Agenția Județeana de Ocupare a Forței de Muncă care să ateste că nu este activ pe piața muncii;
4. copie diplomă de licență/master sau adeverință din care să reiasă calitatea de student;
5. copie de pe orice altă diplomă sau certificat din care să rezulte pregătirea în domeniul de internship ales;
6. copie certificat/diplomă/adeverință care să ateste competențele de utilizare a calculatorului în sensul lit. f) – criterii de eligibilitate;
7. adeverință de la medicul de familie care să ateste starea de sănătate.

**IMPORTANT!**

Documentele necesare pentru înscrierea în programul de internship vor fi transmise de candidați ***online*** pe adresa de e-mail: **contact@cjvrancea.ro**

Dosarelor de candidatură transmise de către candidați la adresa de e-mail indicată mai sus, li se atribuie număr de înregistrare.

Numărul de înregistrare alocat fiecărui dosar de candidatură va fi comunicat candidatului pe adresa personală de e-mail indicată în formularul de înscriere.

Dosarele de candidatură sunt considerate ca fiind depuse în termen, doar în perioada de înscriere indicată în calendar.

Dosarele de candidatură depuse în afara perioadei de înscriere indicată în calendar, nu dau dreptul de participare la Programul de Internship, ediția 2025.

**Evaluarea candidaților**

Evaluarea candidaților se va desfășura în două etape:

– **analiza și selecția dosarelor** - constă în acordarea calificativului „Admis” sau „Respins” (în cazul în care cel puțin un document din cele depuse la dosar lipsește sau nu îndeplinește condițiile solicitate prin anunțul de selecție).

Rezultatele obținute de către candidați se publică pe site-ul Consiliului Județean Vrancea, secțiunea: Cariere.

– **interviu**. Proba interviu va putea fi susținută doar de candidații declarați admiși la prima etapă.

Candidații acceptați pentru participarea la interviu se vor prezenta în ziua, ora și locația indicate, cu cartea de identitate în original sau cu un alt document care atestă identitatea persoanei, în original.

În cadrul interviului, candidații sunt evaluați de către Comisiile de evaluare și selecție a candidaturilor, conform Planului de interviu, în baza următoarelor criterii de evaluare:

1. cunoștințe generale din Constituția României, republicată;
2. abilități și cunoștințe generale în domeniul de activitate a Consiliului Județean Vrancea;
3. capacitatea de analiză și sinteză;
4. motivația candidatului și argumentarea opțiunii pentru activitatea la care a optat;
5. inițiativă și creativitate.

În etapa interviu, candidații sunt notați cu puncte de la 0 la 100 puncte.

Pentru a fi declarați „Admiși” la Etapa de intervievare, candidații trebuie să obțină minimum 70 puncte.

Rezultatele obținute de către candidați la Etapa de intervievare a candidaților se publică pe site-ul Consiliului Județean Vrancea, secțiunea: Cariere.

**\*\*\*\***

Candidații sunt declarați „Admiși” în limita locurilor disponibile.

Candidații declarați „Admiși” la Programul de Internship al Consiliului Județean Vrancea, ediția 2025, vor fi invitați la sediul Consiliului Județean Vrancea pentru semnarea Contractului de internship.

Candidații declarați „Admiși” în Programul de Internship al Consiliului Județean Vrancea, ediția 2025, care se retrag, printr-o adresă scrisă, la adresa de e-mail contact@cjvrancea.ro, până la data de începere a Programului, vor fi înlocuiți cu următorii candidați „Admiși” de pe listă.

Candidații care refuză semnarea Contractului de internship sau care nu se prezintă la sediul Consiliului Județean Vrancea la data de începere a activității Programului, pierd calitatea de candidați „Admiși” în cadrul procesului de evaluare și selecție aferent Programului.

**\*\*\*\***

**Vă rugăm să fiți atenți la domeniul de internship selectat astfel încât acesta să fie în concordanță cu studiile dumneavoastră în caz contrar candidatura este anulată!**

**Pentru fiecare departament este specificată ramura de știință!**

**Domeniile de activitate**

Programul de internship, Ediția 2025 - se va derula în următoarele direcții ale Consiliului Județean Vrancea:

* **Direcția juridică și administrație publică** (1 loc disponibil)

Științe juridice; Științe administrative

* **Direcția dezvoltare și promovare** (1 loc disponibil)

Științe ale comunicării; Științe administrative; Relaţii internaţionale şi studii europene; Ştiinţe politice.

* **Direcția arhitect șef** **(**Serviciul evidența patrimoniului public și privat – 1 loc disponibil**)**

Științe administrative; Științe economice; Științe juridice.

* **Direcția economică și achiziții publice (**Compartiment achiziții publice – 1 loc disponibil;Serviciul resurse umane și informatică – 1 loc disponibil**)**

Științe administrative; Științe economice; Științe juridice

* **Serviciul control, managementul calității și transport** (Compartiment autoritatea județeană de transport – 1 loc disponibil)

Ingineria transporturilor

**CALENDAR INTERNSHIP**

|  |  |
| --- | --- |
| **ÎNSCRIEREA CANDIDAȚILOR (ONLINE)** | **04.08.-08.08.2025**Data limită:08.08.2025, ora 13:30 |
| **Etapa de analiză și selecție a dosarelor**  | **11.08.2025** |
| **Publicare rezultate obținute la Etapa de analiză și selecție a dosarelor** | **11.08.2025, ora 16:30** |
| **Etapa de intervievare a candidaților** | **12.08.2025** |
| **Publicare rezultate obținute la Etapa de intervievare a candidaților** | **13.08.2025** |
| **Publicarea listei candidaților ADMIȘI în cadrul Programului de internship** | **13.08.2025** |
| **SEMNAREA CONTRACTELOR DE INTERNSHIP** | **14.08.2025** |
| **DESFĂȘURAREA PROGRAMULUI DE INTERNSHIP** | **18.08 – 30.09.2025** |